open-index/open-wikipedia-markdown huggingface dataset:
Jurij Tepeš

**Jurij Tepeš** (s. 14. helmikuuta 1989 Ljubljana) on slovenialainen mäkihyppääjä. Hän edusti SD Dolomiti -seuraa.

Tepeš saavutti viisi mitalia junioreiden MM-kilpailuissa: Rovaniemellä 2005 hän sai kultaa joukkue- ja pronssia henkilökohtaisessa kilpailussa, Kranjssa 2006 hopeaa sekä henkilökohtaisessa että joukkuekilpailussa ja Tarvisiossa 2007 kultaa joukkuekilpailussa. Aikuisten tasolla Tepešillä on suurmäen joukkuekilpailun pronssi Oslon MM-kilpailuista 2011 sekä lentomäen joukkuekilpailun pronssi Vikersundin MM-kilpailuista 2012. Vikersundin henkilökohtaisessa kilpailussa hän sijoittui 12:nneksi, 2014 Harrachovin MM-lentomäessä 15:nneksi ja Kulmissa 2016 yhdeksänneksi.

Tepeš kilpaili maailmancupissa ensimmäisen kerran Garmisch-Partenkirchenin uudenvuodenkilpailussa 2006 sijoittuen 35:nneksi. Ensimmäiset maailmancup-pisteensä hän sai oltuaan 24:s Villachissa joulukuussa 2007. Kymmenen parhaan joukossa hän debytoi oltuaan yhdeksäs Lillehammerissa joulukuussa 2011. Ensimmäisen palkintosijansa hän sai oltuaan kolmas Harrachovissa helmikuussa 2013. Ensimmäisen voittonsa hän saavutti Planican lentomäessä maaliskuussa 2013. Hän sijoittui kolmanneksi Klingenthalissa marraskuussa 2013 ja Kulmin lentomäessä tammikuussa 2015. Maaliskuussa 2015 hän oli Planican ensimmäisessä kilpailussa toinen ja voitti jälkimmäisen kilpailun. Helmikuussa 2017 hän oli kolmas Oberstdorfin lentomäessä.

Jurij Tepešillä on hallussaan Salpausselän normaalimäen HS97 mäkiennätys 101 metriä, jonka hän hyppäsi 3. maaliskuuta 2012 joukkuekisassa. 

Jurij Tepešin isä Miran Tepeš on entinen mäkihyppääjä.

Tepes lopetti uransa kauden 2019–2020 jälkeen.

## Saavutukset
*Pronssi Oslon MM-kilpailuista 2011 suurmäen joukkuekilpailusta
*Pronssi Vikersundin lentomäen MM-joukkuekilpailuista 2012
*Lahden normaalimäen mäkiennätys
*Henkilökohtainen pituusennätys 237 metriä

## Lähteet
SKP:n Kuopion piirijärjestö

**SKP:n Kuopion piirijärjestö** on Suomen Kommunistisen Puolueen toimintaa Pohjois-Savon vaalipiirissä ohjaava järjestö, jonka piiritoimisto sijaitsee Kuopiossa.

Kuopion piirikomitea julkaisi vuosina 1931–1933 maanalaista *Työläinen ja Talonpoika* -monistelehteä.

1950-luvun lopusta alkaen piiritoimisto sijaitsi Työnkulmassa Maaherrankadulla.

## Osastot

* SKP:n Iisalmen seudun osasto
* SKP:n Kiuruveden osasto
* SKP:n Kuopion osasto
* SKP:n Leppävirran osasto 
* SKP:n Tuusniemen osasto
* SKP:n Sonkajärven osasto
* SKP:n Varkauden osasto
* SKP:n Vieremän osasto

## Piirisihteerit
* Esa Hietanen (1944) 
* Eino Rannikkoluoto (1946)
* Seppo Kortelainen (1975-1976)
* Leo Partanen (199?)
* Jari Tertsunen
* Asko Julkunen (20??-)
* Taisto Kaukonen
* Asko Julkunen (2010 lähtien)
* Susanna Rissanen

## Puheenjohtajat
* Paavo Svenn

## Lähteet

## Aiheesta enemmän
* SKP:n Kuopion piirikomitean digitoidut asiakirjat: Työläinen ja Talonpoika 1931–1933, lentolehtiset 1930–1933 (SKP:n arkisto 1918–1944 – pdf) Kansan Arkisto
Stefan Raab

**Stefan Konrad Raab** (s. 20. lokakuuta 1966 Köln) on saksalainen viihdyttäjä, televisiojuontaja, koomikko ja muusikko. Raab tuli tunnetuksi vuonna 1993 *[[Vivasion]]*-komediaohjelman juontajana. Hän on juontanut saksalaista keskusteluohjelmaa *[[TV total]]* vuodesta 1999.

## Eurovision laulukilpailu
Raab edusti Saksaa Eurovision laulukilpailussa vuonna 2000 Tukholmassa kappaleella *”[[Wadde hadde dudde da?]]”* ja sijoittui 5. sijalle. Lisäksi hän on säveltänyt Saksan edustajien Guildo Hornin kappaleen *”[[Guildo hat euch lieb]]*” vuoden 1998 Eurovision laulukilpailuun ja toimi myös kappaleen kapellimestarina, mutta tämä oli kuitenkin vain saksalaisia varten tarkoitettu vitsi, sillä monia saksalaisia huvitti ajatus viihdyttävästä tv-koomikosta niinkin arvokkaassa tehtävässä kuin Euroviisujen kapellimestarina. Tosiasiassa laulun säestys kuultiin kokonaan taustanauhalta eikä euroviisuorkesteria käytetty ollenkaan. Raab sävelsi myös Maximilian Mutzken kappaleen *”[[Can't Wait Until Tonight]]*” vuoden 2004 Eurovision laulukilpailuun.

Raab valittiin juontajaksi vuoden 2011 Eurovision laulukilpailuun Anke Engelken ja Judith Rakersin kanssa.

## Lähteet

## Aiheesta muualla
*
Jari Pulliainen

**Jari Pulliainen** (s. 6. kesäkuuta 1965 Joensuu) on suomalainen entinen jääkiekkoilija. Hän pelasi urallaan yhteensä 336 runkosarjaottelua SM-liigassa tehoilla 93+83=176. Jäähyminuutteja tuli 101. Rightin puolelta laukonut Pulliainen muistetaan hyvin Kalevan Pallon fanien keskuudessa, mutta hän edusti SM-liigaurallaan myös TPS:ää.
## Ura
Pulliainen syntyi Joensuussa, mutta aloitti jääkiekon Kuopiossa ja Kalevan Pallossa. Hän teki debyyttinsä miesten peleissä kaudella 1983–1984, jolloin Pulliainen pelasi I-divisioonassa 28 ottelua tehoin 5+7=12. Kolmannen kautensa 1985–1986 päätteeksi hän oli nostamassa KalPaa SM-liigaan keväällä 1986.

Ensimmäinen SM-liigakausi 1986–1987 toi Pulliaiselle 43 runkosarjaottelussa tehot 4+5=9. Seuraava kausi 1987–1988 toi 26 pistettä ja kaudella 1988–1989 Pulliainen teki SM-liigan yhden kauden piste-ennätyksensä tehoilla 21+18=39. Hän oli KalPan kolmanneksi paras maalintekijä. Pulliainen teki 21 maalia myös kaudella 1989–1990, jolloin hän oli taas joukkueen sisäisen maalipörssin kolmas.

KalPan fanien keskuudessa Pulliainen muistettaneen parhaiten keväältä 1991, jolloin hän ratkaisi välierissä KalPalle 3–2-jatkoaikavoiton JYPistä, jonka jälkeen joukkue eteni finaaliin. KalPa voitti kauden päätteeksi SM-hopeaa, jota pidetään joukkueen seurahistorian kruununa. Pulliainen teki runkosarjassa 27 pistettä, mutta pudotuspelit toivat kahdeksassa ottelussa tehot 6+4=10, joilla hän jakoi maalipörssin voiton TPS:n Jari Hirsimäen kanssa. He sijoittuivat pistepörssissä toiseksi HPK:n Teppo Kivelän jälkeen.

Kaudeksi 1991–1992 Pulliainen siirtyi hallitsevaan Suomenmestariin TPS:ään, joka oli edelliskaudella KalPan finaalivastustaja. Hänen toinen kautensa 1992–1993 päättyi siellä Suomenmestaruuteen. Pulliaisen rooli alkoi pienentymään joukkueessa ja hän pelasi lähinnä "jarruketjun hyökkääjänä". Hän pelasi kauden aikana myös yhden ottelun I-divisioonaa Kiekko-67:ssä. Kauden 1993–1994 Pulliainen pelasi kokonaan I-divisioonaa Kalajoen Junkkareissa. Hän oli tehoilla 18+18=36 joukkueen toiseksi paras maalintekijä ja kolmanneksi paras pistemies.

Pulliainen palasi KalPaan kaudeksi 1994–1995, joka jäi hänen uransa viimeiseksi. Lopettamiseen johtanut merkittävin syy oli pääsy Tampereelle poliisikouluun. Hän on uransa jälkeen toiminut muun muassa KalPan C-nuorten valmentajana kaudella 2007–2008. Pulliainen on siviiliammatiltaan hätäkeskuksen vuoromestari.

## Tilastot

## Lähteet
*
*
*
### Viitteet
Mauritz Schick

**Mauritz Schick** (9. heinäkuuta 1922 Helsinki – 24. syyskuuta 1982 Helsinki) oli suomalainen jalkapalloilija.

Tukimiehenä pelannut Schick edusti urallaan helsinkiläistä Arsenalia, Makkabia ja vuosina 1943–1951 Kiffeniä. Kaikkiaan hän pelasi kahdeksan kauden aikana 91 mestaruussarjan ottelua, joissa hän teki yhdeksän maalia. Schick pelasi Suomen maajoukkueessa vuosina 1947–1948 yhteensä seitsemän maaottelua.

## Lähteet
Bobo

**Bobo** voi tarkoittaa ainakin seuraavia:

* *[[Bobo (sarjakuvalehti)|Bobo]]*, Suomessa 1978–1985 julkaistu sarjakuvalehti
* Bobot, kansa Burkina Fasossa ja Malissa
* Bobo Dioulasso, kaupunki Burkina Fasossa
* Bobo (*Boo Boo*), piirroshahmo, Jogi-karhun ystävä

## Henkilöitä

* Dianbobo ”Bobo” Balde, guinealainen jalkapalloilija
* Carl ”Bobo” Olson, yhdysvaltalainen nyrkkeilijä
* DJ Bobo (Peter René Cipiriano Baumann), sveitsiläinen elektronisen musiikin artisti, lauluntekijä, tanssija ja musiikin tuottaja
* Eric Bobo (Eric Correa), yhdysvaltalainen hip hop -artisti.
Ligue 2 (Algeria)

**Ligue 2** on Algerian jalkapallosarjojen toiseksi korkein sarjataso. Sarjassa pelaa 16 joukkuetta, jotka kohtaavat toisensa kahdesti, vieraissa ja kotona, jolloin otteluita kertyy joukkuetta kohden 30. Kauden päätteeksi sarjan kolme ensimmäistä joukkuetta nousee suoraan pääsarjaan ja kaksi viimeistä joukkuetta putoaa suoraan Ligue nationale du football amateuriin.

Sarja perustettiin samaan aikaan Algerian pääsarjan kanssa vuonna 1962. Sittemmin kaudesta 2010-2011 lähtien sarjasta tuli pääsarjan tavoin ammattilaissarja.

## Lähteet
Oscar-gaala 1937

**Oscar-gaala 1937** oli järjestyksessä yhdeksäs Yhdysvaltain elokuva-akatemian palkintogaala, joka pidettiin 4. maaliskuuta 1937 Biltmore Hotelissa, Los Angelesissa. Gaalan juontajana toimi näyttelijä-tuottaja George Jessel. 

Ensimmäisen kerran jaettiin palkinnot parhaille mies- ja naissivuosille.

## Voittajat ja ehdokkaat

*Kaikki vuoden 1937 voittajat ja ehdokkaat* 

## Lähteet
Petter Setälä

**Petter Setälä** (s. 4. elokuuta 1964 Toijala) on uransa lopettanut suomalainen jalkapalloilija.

Oikeana laitalinkkinä ja keskikentän keskustassa pelannut Setälä edusti urallaan Valkeakosken Hakaa 1983–1989 ja 1991–1992. Lisäksi hän pelasi alemmilla sarjatasoilla Toijalan Pallossa 1979–1980, Pallo-Sepoissa 1990 ja 1993 sekä SexyPöxyissä 1993–1994. Hän voitti Hakassa Suomen Cupin 1985 ja 1988. Kaikkiaan Setälä pelasi yhdeksän kauden aikana 190 mestaruussarjan ja Veikkausliigan ottelua, joissa hän teki 17 maalia.

Setälä pelasi Suomen maajoukkueessa kaksi maaottelua vuonna 1986.

## Lähteet
Lauri Sinikari

**Lauri Eero Sinikari** (synt. **Präktig**, 24. tammikuuta 1907 – 27. tammikuuta 1983) oli suomalainen jalkapalloilija.

## Ura
Tukimiehenä pelannut Sinikari edusti urallaan Helsingin Jyryä ja Töölön Vesaa sekä vuosina 1929–1941 Helsingin Palloseuraa. Hän voitti HPS:ssa Suomen mestaruuden 1929, 1932, 1934 ja 1935. Kaikkiaan Sinikari pelasi 11 kauden aikana 112 mestaruussarjan ottelua, joissa hän teki kaksi maalia. Vuonna 1927 hän voitti  Jyryn riveissä.

Sinikari pelasi Suomen maajoukkueessa vuosina 1930–1935 yhteensä viisi maaottelua. Hän oli mukana myös Työväen Urheiluliiton jalkapallojoukkueessa vuoden 1925 työläisolympialaisissa sekä 1928 Moskovan spartakiadeissa.

## Saavutukset
*Suomen mestaruus: 1929, 1932, 1934, 1935
*TUL:n mestaruus: 1927

## Lähteet
Femme Fatale (Britney Spearsin albumi)

**Femme Fatale** on yhdysvaltalaisen poplaulaja Britney Spearsin seitsemäs studioalbumi. Se julkaistiin Yhdysvalloissa 29. maaliskuuta ja Suomessa 30. maaliskuuta 2011. Albumia on äänitetty vuosina 2009&ndash;2011 ja sen päätuottajat ovat Max Martin ja Dr. Luke. Ensimmäinen single ”Hold It Against Me” debytoi listojen kärjessä viidessä maassa. Kappale nousi listaykköseksi myös Suomessa. Itse albumi nousi Billboard 200-listan ykköseksi Yhdysvalloissa. Albumilta on julkaistu singlenä kappaleet ”Till the World Ends” ja ”I Wanna Go”. Spears vahvisti 29. elokuuta, että albumin neljältenä singlenä julkaistaan kappale ”Criminal”.

## Taustaa
Julkaistuaan albumin nimen ja kansikuvan 2. helmikuuta 2011 Spears twiittasi albumistaan sanoen:

I've poured my heart and soul into this album over the last 2 years. I've put everything I have into it. This album is for you, my fans, who have always supported me and have stuck by me every step of the way! I love you all! Sexy and Strong. Dangerous yet mysterious. Cool yet confident! FEMME FATALE.

## Kappaleet

## Kiertue

Spears aloitti kuudennen kiertueensa Femme Fatale Tourin 16. kesäkuuta Yhdysvalloissa. Spears konsertoi myös Suomessa Hartwall Areenalla 14. lokakuuta 2011. Liput tulivat myyntiin 13. kesäkuuta. Liput ovat 80-85€. Femme Fatale albumilta Spears esittää kappaleet, *[[Hold It Against Me]]*, *[[Till the World Ends]]*, *How I Roll*, *Big Fat Bass*, *[[I Wanna Go]]*, *Drop Dead Beautiful*, *Trouble For Me' criminal ja *Up N' Down''.

## Listasijoutuksia

## Lähteet

## Aiheesta muualla
* Markku Pajulahti: Femme Fatale. Findance.com 5.4.2011.
* Mikko Aaltonen: Femme Fatale. Helsingin Sanomat 14.4.2011.
Erik Sjöberg (jalkapalloilija)

**Erik Ingmar "Peggen" Sjöberg** (15. heinäkuuta 1928 Vaasa – 25. joulukuuta 1980 Vaasa) oli suomalainen jalkapalloilija.

Keskustukena pelannut Sjöberg edusti urallaan Vasa IFK:a 1946–1956. Hän voitti seurassa Suomen mestaruuden 1946 ja 1953. Kaikkiaan Sjöberg pelasi 11 kauden aikana 165 mestaruussarjan ottelua.

Sjöberg pelasi Suomen maajoukkueessa yhden maaottelun vuonna 1955.

## Lähteet
Santa Marian kaappaus

**Santa Marian kaappaus** oli Portugalin ja Espanjan diktaattoreita António de Oliveira Salazaria ja Francisco Francoa vastaan suunnattu isku, jonka kohteena oli 20&nbsp;000 tonnin kantoinen portugalilainen loistoluokan matkustaja-alus M/S *Santa Maria*. Kaappaus tapahtui Karibianmerellä 22. tammikuuta 1961. Aluksi kaappaajia kerrottiin olleen 70 aseistettua miestä, mutta lopulta ilmeni että heitä oli kapteenin lisäksi 24 nuorukaista, laivalta vapautettujen kertoman mukaan pääosin 17–18-vuotiaita espanjankielisiä nuorukaisia mutta myös portugalilaisia. Laivan havaitsi keskellä Atlanttia matkalla kohti Afrikkaa Yhdysvaltain laivasto, jonka hävittäjäalus USS ''R. L. Wilson'' lähti ajamaan sitä takaa. 

Aluksella oli uutistietojen mukaan 620 matkustajaa. Matkustajien luovutusehdot lähetti Yhdysvaltain laivastolle sähkeitse kapinallisten kapteeni Henrique Galvao, joka ilmoitti aluksen olevan matkalla Afrikkaan. Myöhemmin kaapparikapteeni Galvao lähetti Portugalin opposition maanpaossa olevalle johtajalle, kenraali Humberto Delgadolle, sähkeen, jossa hän ilmoitti, että alus on matkalla pohjoisbrasilialaiseen satamaan. Syynä kurssin muutokseen olivat laivalla puhjenneet mellakat, joissa muun muassa Galvao sai vammoja. 

Kun alus saapui viiden sotalaivan ja yhden amerikkalaisen lentokoneen saattamana Brasiliaan Recifen satamaan, Brasilian presidentti Janio Quadros lupasi kaappareille poliittisen turvapaikan. Galvao ei hyväksynyt tarjousta vaan vaati päästä vapaasti purjehtimaan ja uhkasi räjäyttää aluksen, jollei vaatimukseen suostuta. Laivalla oli tuolloin 51 aseistettua brasilialaista merimiestä Galvaon 31 miestä vastaan. Kaapparit vangittiin, ja 4. helmikuuta alus palautettiin virallisesti Portugalille, jonka edustajana sen otti vastaan sotilasattašea eversti Joaquim da Luz. Alus purjehti vielä vuoteen 1973, minkä jälkeen se purjehti tyhjänä Taiwaniin romutettavaksi. 

Vielä tilanteen ollessa kesken saksalainen elokuvayhtiö Franz Seitz ilmoitti aikovansa tehdä seikkailusta elokuvan, jonka nimeksi oli kaavailtu *Merirosvot Santa Marialla* (*Piraten auf der Santa Maria*). Pääosiin suunniteltiin näyttelijöitä Mario Adorf, Dawn Addams, Agnes Laurent ja Dany Robin. Ohjaajan nimeksi ilmoitettiin tri Harald Reinl.

## Lähteet

## Aiheesta muualla
*Portugal's Santa Maria 
*Proflyersinc.com
John Sjöberg

**John Alfred Sjöberg** (26. tammikuuta 1923 Vaasa – 22. heinäkuuta 1981) oli suomalainen jalkapalloilija.

Tukimiehenä pelannut John (Jonna) Sjöberg edusti urallaan Vasa IFK:a 1943–1951 ja Pargas Idrottsföreningiä 1948. Hän voitti VIFK:ssa Suomen mestaruuden 1944 ja 1946. Kaikkiaan Sjöberg pelasi kahdeksan kauden aikana 89 mestaruussarjan ottelua, joissa hän teki 20 maalia. 

Sjöberg pelasi maajoukkueessa vuosina 1945–1947 kaksi maaottelua.

## Lähteet
Manning

**Manning** on muun muassa seuraavien henkilöiden sukunimi:

* Brandon Manning (s. 1990), kanadalainen jääkiekkoilija
* Chelsea Manning (s. 1987), Wikileaks-tietovuodosta epäilty yhdysvaltalainen maavoimien sotilas
* Danny Manning (s. 1966), yhdysvaltalainen koripalloilija
* Eli Manning (s. 1981), yhdysvaltalainen amerikkalaisen jalkapallon pelinrakentaja
* Elias James Manning (1938–2019), brasilialainen katolinen piispa
* Ernest Manning (1908–1996), kanadalainen poliitikko, Albertan pääministeri 1943–1968
* Frederic Manning (1882–1935), australialais-brittiläinen kirjailija
* Henry Edward Manning (1808–1892), englantilainen kardinaali
* Irene Manning (1912–2004), yhdysvaltalainen näyttelijä ja laulaja
* Jane Manning (1939–2021), brittiläinen ooppera- ja konserttilaulaja
* Kevin Michael Manning (1933–2024), australialainen katolinen piispa
* Madeline Manning (s. 1948), yhdysvaltalainen 800 metrin juoksija ja olympiavoittaja
* Matthew Manning (s. 1955), brittiläinen kirjailija ja henkiparantaja
* Michelle Manning, yhdysvaltalainen elokuvaohjaaja, tuottaja ja televisio-ohjaaja
* Olivia Manning (1908–1980), brittiläinen kirjailija, runoilija ja kriitikko
* Patrick Manning (1946–2016), Trinidadin ja Tobagon pääministeri
* Patrick Manning (s. 1967), yhdysvaltalainen soutaja
* Peyton Manning (s. 1976), yhdysvaltalainen amerikkalaisen jalkapallon pelaaja
* Taryn Manning (s. 1978), yhdysvaltalainen näyttelijä, laulaja ja lauluntekijä
* Trevor Manning (s. 1945), uusiseelantilainen maahockeypelaaja. 

## Nimen muita merkityksiä
* 3698 Manning, päävyöhykkeen asteroidi.
Omar Suleiman

**Omar Suleiman** ( s. 2. heinäkuuta 1936 – 19. heinäkuuta 2012 Cleveland, Yhdysvallat) oli egyptiläinen poliitikko ja vuosina 1993–2011 tiedustelupalvelun johtaja. Varapresidentiksi hänet nimitettiin 29. tammikuuta 2011 hallituksenvastaisten mielenosoitusten alkamisen jälkeen.. Tämä virka jäi kuitenkin lyhyeksi, kun mielenosoittajien vaatimuksiin vastattiin 11. helmikuuta 2011 ja valta siirrettiin Mubarakilta väliaikaisesti sotilasneuvostolle.

Egyptin tiedustelupalvelun johtajana häntä on syytetty laajamittaisen systemaattisen kidutuksen sallimisesta. Joissakin tapauksissa Yhdysvaltojen puolesta. Ainakin yhdessä tapauksessa Suleiman on myös itse toiminut kiduttajana (Mamdouh Habib v. 2002).

Suleiman pyrki Egyptin presidentiksi vuoden 2012 presidentinvaaleissa. Hän ilmoittautui presidenttikisaan kannattajien painostuksesta viime hetkellä ja keräsi osallistumiseen vaaditut 30&nbsp;000 allekirjoitusta muutamassa päivässä. Suleimanin ehdokkuus kuitenkin hylättiin, koska hän ei saanut tarpeeksi tukea riittävän monesta maakunnasta.

Suleiman kuoli 76-vuotiaana sairaalassa Yhdysvalloissa 19. heinäkuuta 2012. Hänen kuolinsyytään ei kerrottu julkisuuteen.

## Lähteet
Aimo Sommarberg

**Aimo Allan Sommarberg** (11. elokuuta 1931 Kotka – 8. maaliskuuta 2022) oli suomalainen jalkapalloilija.

Keskustukena pelannut Sommarberg edusti urallaan Kotkan Työväen Palloilijoita ja Rosenlewin Urheilijoita. Hän voitti KTP:ssa Suomen mestaruuden 1951 ja 1952. Kaikkiaan Sommarberg pelasi kymmenen kauden aikana 148 Mestaruussarjan ottelua, joissa hän teki 19 maalia.

Sommarberg pelasi Suomen jalkapallomaajoukkueessa vuosina 1952–1957 yhteensä 15 maaottelua.

Sommarberg valmensi Rosenlewin Urheilijoiden jalkapalloilijoita 1957–1960 ja 1962–1964. Hän kuului KTP:n johtokuntaan, Rosenlewin Urheilijoiden palloilujaoston johtokuntaan, ja Suomen Palloliiton Satakunnan piirin sarjavaliokuntaan. Sommarberg on saanut Suomen Palloliiton ja TUL:n kultaisen ansiomerkin.

Sommarberg työskenteli työnjohtajana ja asui myöhemmin Nokialla. 

## Lähteet
Holger Strömberg

**Holger Strömberg** (s. 28. huhtikuuta 1936) on entinen suomalainen jalkapalloilija.

Keskustukena pelannut Strömberg edusti urallaan IF Drottia 1954–1960 ja HIFK:a 1961–1964. Hän voitti HIFK:ssa Suomen mestaruuden 1961 ja Drottissa Suomen Cupin 1957. Kaikkiaan Strömberg pelasi viiden kauden aikana 103 mestaruussarjan ottelua.

Strömberg pelasi Suomen maajoukkueessa kaksi maaottelua vuonna 1960.

## Lähteet
Lambro

**Lambro** on Pojoen sivujoki Pohjois-Italiassa. Se saa alkunsa Comojärven eteläpuolisilta vuorilta ja kulkee Monzan kaupungin keskustan läpi ja Milanon laitamilta ennen laskemistaan Pojokeen. Joen pohjoisosa Monzasta ylöspäin kuuluu suurelta osin Lambron laakson suojelualueeseen, jossa sen rantaa kulkee pyörätie.

Lambro oli aikaisemmin yksi Italian saastuneimpia jokia, mutta puhdistusmenetelmiä parantamalla veden laatu on parantunut 2000-luvulla.

Vuonna 2010 jokea sotkettiin öljyllä.

## Lähteet
Kultainen hanska (Algeria)

**Kultainen hanska** () on algerialaisten El Heddaf ja Le Buteur -lehtien vuodesta 2001 lähtien vuosittain jakama palkinto, joka myönnetään parhaaksi valitulle algerialaiselle jalkapallomaalivahdille.

## Voittajat

## Eniten voittoja
### Pelaajittain

## Aiheesta muualla
*El Heddaf.com 
*Le Buteur
Ammunta kesäolympialaisissa 1952 – miesten 50 metrin pienoiskiväärin moniasentokilpailu

Helsingin olympiakisojen 50 m pienoiskiväärin 3 x 40 laukauksen ammuntaan osallistui 44 ampujaa 25 eri maasta. Kilpailu suoritettiin tiistaina 29. heinäkuuta kymmenen laukauksen sarjoina. Ensiksi ammuttiin 40 laukausta makuulta ja tästä lajista jaettiin myös erilliset mitalit. Kilpailu jatkui sitten 40 laukauksella polvelta, tässä Suomen Vilho Ylönen oli omaa luokkaansa maailmanennätystuloksella 394. 
Kahden asennon jälkeen kärki näytti seuraavanlaiselta: Ylönen (Suomi) 791, Leskinen (Suomi) 788, Andrejev (Neuvostoliitto) ja Huber (Sveitsi) 787, Horber (Sveitsi) 785, Kongshaug (Norja) ja Berg (Ruotsi) 784. 
Lopuksi ammuttiin 40 laukausta pystystä. Neuvostoliiton Pjotr Avilov hallitsi tämän asennon parhaiten. Norjan Kongshaug kiri Ylösen polvelta ottaman 7 pisteen etumatkan kiinni ja voitti olympiakultaa. Tasatilanteissa ensisijaisesti enemmän napakymppejä ampunut kilpailija sijoittui paremmin. Kongshaugin ja Ylösen tulokset 1 164 jäivät kolme pistettä saksalaisen Karl Steigelmannin vuonna 1939 maailmanmestaruuskisoissa ampumasta maailmanennätyksestä. 

## Lopputulokset

## Lähteet

* http://www.olympic.neostrada.pl/ols/1952HELnr6.pdf
* http://www.la84foundation.org/6oic/OfficialReports/1952/OR1952.pdf
Ralf Sjöberg

**Ralf Albert Sjöberg** (18. tammikuuta 1936 – 7. toukokuuta 2004) oli suomalainen jalkapalloilija.

Keskustukena pelannut Sjöberg edusti urallaan Vasa IFK:a 1954–1960 ja 1967, Kalevan Pallo-Poikia 1961 sekä Tampereen Palloilijoita 1961–1966. Kaikkiaan hän pelasi yhdeksän kauden aikana 148 mestaruussarjan ottelua, joissa hän teki 23 maalia. 

Sjöberg pelasi Suomen maajoukkueessa vuosina 1956–1963 kymmenen maaottelua.

Sjöberg kuoli vuonna 2004 ja hänet on haudattu Närpiössä Närpiön hautausmaalle. Hautakiven vieressä on laatta, johon on kaiverrettu Sjöbergistä kuva pelaamassa jalkapalloa.

## Lähteet
Karoliina Mäenpänen

**Karoliina Mäenpänen** (s. 11. huhtikuuta 1992 Kauhava) on suomalainen jääkiekkoilija, pelipaikaltaan puolustaja.

Mäenpäsen kasvattajaseura on kauhavalainen Hela-Kiekko. Hän on edustanut myös S-Kiekkoa, Lapuan Virkiää ja Alavuden Peli-Veikkoja, jossa pelatessaan hänet valittiin naisten SM-sarjan vuoden tulokkaaksi kaudella 2009–2010. Hän edusti JYPiä kausilla 2010–2013. Muutaman välivuoden jälkeen hän palasi kaukaloon Lapuan Virkiän Mestis-joukkueen pelaajavalmentajana kausina 2016–2018.

Mäenpänen teki SM-sarjan 94 runkosarjaottelussa 13 ja syötti 23 maalia. Pudotuspelien 29 ottelussa hän sekä viimeisteli että alusti viisi maalia.

Mäenpänen pelasi ikäkausimaajoukkueissa ja kaudella 2010–2011 myös kolme ottelua naisten maajoukkueessa.

## Lähteet
Lyhytpyrstökolibri

**Lyhytpyrstökolibri** (*Myrmia micrura*) on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Ecuadorin länsiosista Perun luoteisosan La Libertadiin. John Gould kuvaili lajin holotyypin Perusta vuonna 1854.

## Lähteet
Runokolibri

**Runokolibri** (*Stellula calliope*) on pohjoisamerikkalainen kiitäjälintu. Se on sukunsa ainoa laji. Sen esiintymisalue käsittää Kanadan lounaisosan ja Yhdysvaltain länsiosan Kalliovuorilla ja Sierra Nevadalla. Laji talvehtii Meksikon keski- ja eteläosissa. John Gould kuvaili lajin holotyypin Meksikon Hidalgon Real del Montesta vuonna 1847.

## Lähteet
Veritimantti

**Veritimantti** (myös **konfliktitimantti** tai **sotatimantti**) tarkoittaa sota-alueelta kaivettuja timantteja, jotka myydään sodan tai kapinan rahoittamiseksi. Esimerkiksi Sierra Leonen kapinallisarmeija rahoitti veritimanteilla vuosina 1991–2002 käytyä sisällissotaa. Myös Kongon demokraattisesta tasavallasta, Angolasta ja Liberiasta on viety veritimantteja. Venäjän hyökkäyssodan 2022- seurauksena myös venäläistimantit saivat veritimanttien leiman.

Veritimanttikaupan estämiseksi on kehitetty niin sanottu Kimberleyn prosessi, jonka tarkoituksena on varmistaa etteivät kapinalliset voi rahoittaa timanttien avulla sotaa. Järjestelmä otettiin käyttöön 2003 ja siihen kuuluvat maat ottavat vastaan timantteja vain toisista prosessiin sitoutuneista maista. Tuottajamaassa viranomaiset varmentavat timanttien lähteen ja pakkaavat ne sinetöityihin laatikoihin. Maahantuojavaltioissa puolestaan varmistetaan aitoustodistus ja sinetti. Global Witness -kansalaisjärjestön mukaan 1990-luvun puolivälissä maailmalla myydyistä timanteista 15 prosenttia oli peräisin konfliktialueilta, mutta 2000-vuosikymmenen puoliväliin mennessä osuus oli pudonnut prosenttiin.

## Populaarikulttuurissa
Veritimanttikaupasta on tehty muun muassa elokuvat *[[Blood Diamond – veritimantti]]* (2006) ja *[[Kuolema saa odottaa]]* (2002). Yhdysvaltalainen artisti Kanye West on tehnyt Sierra Leonen veritimanteista kappaleen ja siitä myös remiksin Jay Z:n kanssa, ”Diamonds from Sierra Leone” ja "Diamonds from Sierra Leone (Remix)".

## Lähteet

## Aiheesta muualla
* Ahtela, Taina: Verisiä timantteja ja likaista kultaa. Vihreä lanka 9.2.2007.
Juovaseisojatetra

**Juovaseisojatetra** (*Anostomus anostomus*) on eteläamerikkalainen seisojatetroihin kuuluva kalalaji. Sitä pidetään myös akvaariokalana.

## Koko ja ulkonäkö
Juovaseisojatetra kasvaa noin 16&nbsp;cm pitkäksi. Pohjaväriltään se on musta tai tumman ruskea ja kyljissä kulkee keltaisia poikkiraitoja. Muodoltaan kala on pitkulainen ja suu on pieni. Juovaseisojatetran evät ovat väriltään tummanpunaiset. Juovaseisojatetralle on tyypillistä uida pää alaspäin 45 asteen kulmassa.

## Levinneisyys ja vesiolot
Juovaseisojatetraa tavataan Etelä-Amerikasta Amazon- ja Orinocojoista. Kala elää vesissä, joiden lämpötila on 22&ndash;28&nbsp;°C ja pH on välillä 5&ndash;8.

## Elintavat
Juovaseisojatetran ravintoa ovat levät, hyönteiset ja niiden toukat sekä äyriäiset. Laji ei lisäänny akvaariossa kovinkaan usein. Juovaseisojatetralla on oma reviirinsä akvaariossa ja se voi käyttäytyä aggressiivisesti lajitovereitaan kohtaan. 

## Lähteet
Yhdistyneiden kansakuntien paikannimiasiantuntijoiden ryhmä

**Yhdistyneiden kansakuntien paikannimiasiantuntijoiden ryhmä** (UNGEGN, United Nations Group of Experts on Geographical Names) on YK:n talous- ja sosiaalineuvoston pysyvä asiantuntijaelin. Se pyrkii standardisoimaan maapallon kaikki paikannimet. Standardisoinnin lähtökohtana on  maan omien nimien ja kirjoitusasujen saaminen maailmanlaajuiseen käyttöön. 

YK:n talous- ja sosiaalineuvosto järjestää viisivuosittain paikannimien standardisoimiskonferenssin (United Nations Conference on the Standardization of Geographical Names eli UNCSGN). UNGEGN valmistelee ja toteuttaa konferenssin päätöslauselmat.

## Lähteet

## Aiheesta muualla
* UNGEGN:n kotisivut 
* UNGEGN Kotimaisten kielten tutkimuskeskuksen sivuilla
Oikeusseuraanto

**Oikeusseuraanto** (myös seuraanto tai suksessio) tarkoittaa tietyn oikeuden tai velvollisuuden siirtymistä henkilöltä tai oikeushenkilöltä toiselle. Toinen siirtyy siis toisen oikeusasemaan. Tällaisen tapahtuman jälkimmäistä oikeussubjektia kutsutaan edellisen oikeussubjektin oikeusseuraajaksi. Oikeusseuraanto voi tapahtua esimerkiksi perinnässä tai oikeudenkäynnissä (asianosaisseuraanto).

Erityisseuraanto (myös erikoisseuraanto eli singulaarisuksessio) on tapahtuma, jossa siirtyy vain tietty oikeus tai rajoitettu ryhmä oikeuksia. Näin on elävien kesken tehdyissä oikeustoimissa.

Yleisseuraanto (myös universaalisuksessio tai generaalisuksessio) on ihmisen kuolemaa seuraava tapahtuma, jossa hänen kaikki oikeutensa siirtyvät oikeudenomistajille. Saman tapainen oikeusseuraanto on kyseessä konkurssin yhteydessä. Kun asianosainen vaihtuu oikeudenkäynnin kestäessä, puhutaan asianosaisseuraannosta. Vaihtuminen johtuu yleensä asianosaisen kuolemasta ja oikeudenomistajien halusta jatkaa oikeudenkäyntiä uusina asianosaisina.

Valtioseuraanto on tapahtuma, jossa päätösvalta jonkin maantieteellisen alueen kansainvälisistä suhteista siirtyy valtiolta toiselle eli edeltäjävaltiolta seuraajavaltiolle. Esimerkiksi Neuvostoliiton hajottua 1991 Venäjä ilmoitti toimivansa sen jatkajavaltiona.

## Katso myös
* Saanto

## Lähteet
Ylläkkö

**Ylläkkö** eli **yllätyshyökkäys** tarkoittaa yllättävää tulitusta tai hyökkäystä vihollista vastaan. Se tapahtuu väijytyksestä tai odottamattomasta suunnasta. Ylläkkö voidaan suorittaa taistelujoukon valmisteltuna hyökkäyksenä, rynnäkkömäisenä iskuna tai erilaisten aseiden tulella. Sitä käytetään usein sissitoiminnassa, mutta myös muun muassa tykistö voi tehdä tuliylläkön.

## Lähteet
Erik Sjöberg (runoilija)

**Erik Sjöberg** (14. tammikuuta 1794 Ludgo, Södermanland, Ruotsi – 4. maaliskuuta 1828 Tukholma) oli ruotsalainen romantiikan ajan runoilija ja kirjailija. Hänet tunnetaan pseudonyymillä **Vitalis**.

Sjöberg oli kotoisin köyhistä oloista, mutta onnistui pääsemään Uppsalan yliopistoon, jossa hän suoritti filosofian maisterin tutkinnon vuonna 1824. Hän toimi Tukholmassa vuodesta 1827 käännöstöitä tehden. Kirjailijantyön ohella hän ansaitsi elantonsa opettamalla.

Ruotsin kirkon virsikirjassa on yksi virsi, jonka Sjöberg on kirjoittanut "Hvi skulle jag ej möta glad min plåga", virsi 573 "Jag ber on hjälp i stillhet". Runo, josta virsi on muodostettu, on ilmestynyt *Brage*-lehdessä 1824 ja se on julkaistu Sjöbergin kuoleman jälkeen ilmestyneessä *Samlade dikter* -kirjassa 1825.  Virren teksti on Olle Niveniuksen muokkaama vuoden 1986 virsikirjaan. Sen teksti suomenkielisessä virsikirjassa "Tahtoisin tuskan hiljaisesti kantaa" on Niilo Rauhalan käännös vuodelta 1996.

## Teokset
**Dikter*, 1819
**Senare dikter*, 1820–1821
**Nyare dikter*, 1825
**Samlade skrifter*.

## Kirjallisuutta
*A. Werinin elämäkerta Erik Sjöbergistä 1926–1932

## Lähteet
Erik Sjöberg

**Erik Sjöberg** voi viitata seuraaviin henkilöihin

*Erik Sjöberg (1784–1828) eli Vitalis, ruotsalainen runoilija 
*Erik Sjöberg (1909–1973), ruotsalainen oopperalaulaja
*Erik Sjöberg (s. 1928), suomalainen jalkapalloilija
*Erik Sjöberg (s. 1947), suomalainen yritysjohtaja, viestintäneuvos
Kristillisdemokraattien Varsinais-Suomen piiri

**Kristillisdemokraattien Varsinais-Suomen piiri** on yksi Kristillisdemokraattien viidestätoista piirijärjestöstä. Piiri vastaa Kristillisdemokraattien järjestö-, tiedotus- ja vaalitoiminnasta Varsinais-Suomen vaalipiirissä.

Ylintä päätösvaltaa Varsinais-Suomen Kristillisdemokraateissa käyttää piirikokous. Piirin puheenjohtajana toimii Sirkku Kemppainen.

## Paikallisosastot
* Auralaakso
* Kaarina-Parainen
* Laitila
* Lieto
* Saviseutu
* Naantali
* Peimari (Paimio, Sauvo)
* Raisio
* Salon seutu
* Somero
* Turku
* Vakka-Suomi

## Poliitikot
### Kansanedustajat

* Sauli Hautala (1975–1982, 1987–1990)
* Ismo Seivästö (1991–1995, 1999–2003)
* Sari Essayah  (2003–2007)

### Aluevaltuutetut
* Jukka-Pekka Kuokkanen (2022→)
* Jouni Lehikoinen (2022→)

## Vaalihistoria
### Eduskunta

### Kuntavaalit

### Eurovaalit

## Lähteet
Šahtjorsk

**Šahtjorsk** (, ent. **Toro**) on kaupunki Sahalinin alueen Uglegorskin piirissä Venäjällä. Se sijaitsee Sahalinin länsirannalla 371 kilometriä Južno-Sahalinskista luoteeseen. Asukkaita on 9&nbsp;900 henkeä (vuonna 2010).

Paikkakunta on syntynyt Venäjän–Japanin sodan jälkeen, jolloin alue kuului Japanille. Vuoteen 1946 saakka sen nimenä oli *Toro*. Vuonna 1947 siitä tuli Šahtjorskin kaupunki. Talous perustuu kivihiilen tuotantoon.

## Lähteet
Suomukolibri

**Suomukolibri** (*Campylopterus cuvierii*) on neotrooppisen alueen kiitäjälintu. Se luokitellaan usein *Phaeochroa*-sukuun. Sen esiintymisalue ulottuu Meksikon kaakkoiskolkasta Keski-Amerikkaan ja Pohjois-Kolumbian rannikkoalueelle. Lajista tunnetaan kuusi alalajia. Adolphe Delattre ja Jules Bourcier kuvailivat lajin holotyypin Panamasta vuonna 1846, ja nimesivät lajin Georges Cuvierin kunniaksi.

## Lähteet
Kiilasapelikolibri

**Kiilasapelikolibri** (*Campylopterus curvipennis*) on neotrooppisen alueen kiitäjälintu. Sen esiintymisalue käsittää Meksikon etelä- ja kaakkoisosat, mukaan lukien Jukatanin niemimaa, sekä Pohjois-Guatemalan, Belizen ja itäisen Hondurasin. Lajista tunnetaan kolme alalajia. Ferdinand Deppe kuvaili lajin holotyypin Meksikosta vuonna 1830.

## Lähteet
Pedro Monzón

**Pedro Damián Monzón** (23. helmikuuta 1962, Goya, Argentiina) on argentiinalainen entinen jalkapalloilija. Nykyään Monzón on Villa Maipúlaisen Chacaritan valmentajana. Monzón pelasi urallaan myös 15 maaottelua, joista neljä ottelua Italian MM-kisoissa 1990, jossa Argentiina saavutti hopeaa. Loppuottelussa Saksaa vastaan Monzónista tuli MM-kisahistorian ensimmäinen punaisen kortin finaalissa saanut pelaaja. Hän teki ainoan maajoukkuemaalinsa samassa turnauksessa Romaniaa vastaan. 

Monzón pelasi suurimman osan urastaan Avellanedalaisessa Independientessä. 

## Lähteet

## Aiheesta muualla
* Elämäkerta
Erik Sjöberg (laulaja)

**Erik Sjöberg**, myös **Erik Sjøberg** (31. lokakuuta 1909 Nexø, Bornholm, Tanska – 8. marraskuuta 1973 Rønne, Bornholm, Tanska) oli tanskalainen oopperalaulaja, äänialaltaan tenori.

Sjöberg työskenteli koulun jälkeen seitsemän vuotta suutarina. Ystävänsä ansiosta hän pääsi kuultavaksi Kööpenhaminaan, ja hän sai stipendin opiskelemaan Tanskan kuninkaallisen oopperan kouluun. Hän aloitti baritonina, kuten tenoreilla on tapana. Sjöberg debytoi Kuninkaallisessa oopperassa 1937 Leoncavallo *Pagliaccissa*. Sen jälkeen hän lauloi lähinnä pikkuosia. Hän muutti 1943 Tukholmaan, jossa ryhtyi opiskelemaan saadakseen äänialakseen tenorin. Hän palasi Kööpenhaminaan 1944 ja lauloi ensimmäisenä roolinaan *[[Carmen]]in* Don Josén. Hänen viimeinen roolinsa Kööpenhaminassa oli Bacchus *Ariadne auf Naxossa* vuonna 1959. Sen jälkeen hän kiersi laulamassa eri puolilla Eurooppaan. Hän päätti uransa 1973.

Kamarilaulajan arvon hän sai 1951. Muutamia hänen levytyksiään on julkaistu CD:nä.

## Lähteet
Rumfordin keitto

**Rumfordin keitto** oli aikainen yritys tuottaa ravitsemustieteellisesti hyvää ruokaa halvalla. Keiton kehitti vuonna 1795 Rumfordin kreivi Benjamin Thompson alun perin Baijerin armeijan tarpeisiin ja myöhemmin paikallisten köyhäintalojen asukkaille, mutta se levisi pian ympäri Eurooppaa soppakeittiöiden kautta. Keittoa tarjoiltiin köyhille laajasti  Ruotsissakin. Vuodesta 1801 alkaen keitto levisi maaherrojen ja seurakuntien kautta myös Suomeen, sillillä höystettynä.

Ensimmäisessä keittoversiossa ei käytetty lainkaan perunaa, mutta hyvin pian osa ohrasta korvattiin sillä – näin keitto tuli halvemmaksi. Rumford myös suositteli syömään keitoa leivän kanssa, koska "pureskelu edistää ruoansulatusta ja pidentää syömisen nautintoa". Myöhemmin keittoa alettiin syödä myös porvariston keskuudessa, tosin luu- tai lihaliemeen keitettynä ja juureksilla ja yrteillä paranneltuna.

## Resepti

* 1 osa ohraryynejä
* 1 osa kuivattuja keltaisia herneitä
* 4 osaa kuutioituja perunoita
* 3 osaa vettä
* 3 osaa vehnäolutta
* suolaa, viinietikkaa

Laita ohraryynit, herneet, perunat ja vesi kattilaan ja keitä miedolla lämmöllä 1-2 tuntia. Lisää tarvittaessa vettä.

Kun keitto alkaa sakeutua, lisää olut ja keitä vielä 20 minuuttia.

Mausta suolalla ja viinietikalla. Syö leivän kanssa.

## Ravitsemus ja muunnoksia

Rumfordin keitto on vähärasvainen, ja siinä on paljon proteiinia ja hiilihydraatteja: proteiinia herneistä, hiilihydraatteja perunasta ja ohrasta. Sen sijaan vitamiinipitoisuus keitossa on alhainen, minkä takia siihen on lisätty silliä (D-vitamiini) ja tuoreita kasviksia (C-vitamiini).

Keiton suositellun annoskoon energiamäärä on 1,4 megajoulea, jolloin päivittäinen energiamäärä kahdesta annoksesta olisi 2,8 megajoulea. Lisäksi kreivi Rumford suositti tarjottavaksi ruisleipää, joka olisi nostanut päivittäisen energiamäärän 4,7 megajouleen. Yleensä ihmisen energian kulutus on noin 10 megajoulea päivässä.

## Lähteet
Toro

**Toro** voi tarkoittaa seuraavia:

*Toro, Venäjällä sijaitsevan Šahtjorskin kaupungin entinen nimi
*Toro, alue Ugandassa (katso myös: Toron maanjäristys)
*Toro (*Isothrix bistriata*), jyrsijälaji
*Toro, Sandvikin Turun tehtaan valmistama kaivoskuormaaja
*Tōrō, japanilainen kivilyhty
*Fiat Toro, lava-automalli
*1685 Toro, asteroidi
* Toro tai del Toro, sukunimenä:
**Arturo de Jesús Correa Toro (1941–2021), kolumbialainen roomalaiskatolinen piispa
**Benicio del Toro (s. 1967), puertoricolainen näyttelijä
**Emiliano Mercado del Toro (1891–2007), puertoricolainen aikoinaan maailman vanhin henkilö
**Guillermo del Toro (s. 1964), meksikolainen elokuvaohjaaja
**Isaac Del Toro (s. 2003), meksikolainen maantiepyöräilijä
**Javiera Toro (s. 1990), chileläinen jalkapalloilija
**Juhani Toro (1893–1968), suomalainen jääkärikapteeni
**Ray Toro (s. 1977), yhdysvaltalainen kitaristi, säveltäjä ja laulaja
**Seija Toro, suomalainen diplomaatti, suurlähettiläs
* Toro taiteilijanimen osana:
**Toro y Moi, oik. *Chazwick Bradley Bundick* (s. 1986), yhdysvaltalainen muusikko ja musiikkituottaja.
Brighton/Worthing/Littlehampton

**Brighton/Worthing/Littlehampton**-alue sijaitsee Englannissa ja siellä tilastoitiin elävän vuonna 2021 noin  asukasta. Sussexin asukkaista noin kolmasosa asuu Brighton/Worthing/Littlehampton -alueella ja asukasluvultaan se onkin Ison-Britannian 12. suurin ja Englannin 10. suurin konurbaatio. Alue on tiheään asutettua (4901.5 as/km²) ja se onkin tiheimmin asutettu alue Isossa-Britanniassa Lontoon konurbaatioita lukuun ottamatta. Tämä johtuu pääasiassa Brighton/Worthing/Littlehampton-alueen pinta-alaa rajoittavista South Downsista ja Englannin kanaalista.

## Alueen kunnat ja kaupungit
* Littlehampton
* Worthing
* Findon
* Sompting/Lancing
* Shoreham
* Southwick
* Portslade*
* Hove*
* Brighton*
* Rottingdean*/Saltdean*

 Osa Brighton & Hoven kaupunkia

## Lähteet
Ferdinand Deppe

**Ferdinand Deppe** (1794 Berliini - 1861 Berliini) oli saksalainen luonnontutkija, tutkimusmatkailija ja taidemaalari.

Vuonna 1821 kreivi Albert von Sack, varakas Preussin kuninkaan kamariherra, kutsui Deppen mukaansa tutkimusretkelle Meksikoon. Matkaa varten Deppe opiskeli kieliä ja eläintiedettä, perehtyi Amerikan historiaan, ja opetteli taitavaksi eläinten, etenkin lintujen, täyttäjäksi. Matkaan päästiin kuitenkin vasta lokakuussa 1824 ja perille Meksikon Alvaradoon joulukuun puolimaissa. Täällä hän keräsi kasvi- ja eläinnäytteitä Berliinin museolle yhdessä William Bullockin pojan kanssa. He olivat ensimmäiset tutkijat, jotka keräsivät Meksikosta näytteitä tieteellisiin tarkoituksiin. Hän palasi Saksaan vuonna 1827 mukanaan kokoelma, johon kuului 958 linnun nahkaa 315 lajista. Lisäksi kokoelmassa oli nisäkkäitä, matelijoita, sammakkoeläimiä, kaloja, etanoita ja tuhansia hyönteisiä.

Vuonna 1828 Deppe palasi Meksikoon ystävänsä kasvitieteilijä, tohtori Wilhelm Schieden kanssa. He keräsivät näytteitä Berliinin ja Wienin museoille toukokuuhun 1829 saakka. Vuonna 1830 Deppe ryhtyi kauppamatkustajaksi Acapulcon ja Kalifornian Montereyn välille, eikä kerännyt näytteitä. 1836 hän lähti kotimatkalle Saksaan, ja keräsi matkalla näytteitä Montereyn läheltä ja Oahulta Havaijilla. Berliiniin hän saapui 1838.

Christian Rudolph Wilhelm Wiedemann kuvaili joitakin Deppen tuomia kärpäsiä teoksessaan *Aussereuropäische Zweiflügelige Insekten* (Hamm, 1828–1830). Deppen vanhin veli oli Wilhelm Deppe, joka työskenteli Berliinin museossa.

Deppe nimesi useita uusia lintulajeja, muun muassa kiilasapelikolibrin.

## Lähteet
*Erwin Stresemann 1953: FERDINAND DEPPE’S TRAVELS IN MEXICO, 1824-1829 (The Condor 56.)  (PDF)
David Barron

**David Barron** on brittiläinen elokuvatuottaja. Hän on tuottanut Harry Potter -elokuvasarjan.

## Filmografia
* Hamlet (1990)
* The French Lieutenant's Woman (1981)
* Kuoleman kentät (1984)
* Legend (1986)
* Prinsessan ryöstö (1987)
* Muppettien joulu (1993)
* Mary Shelleyn Frankenstein (1994)
* A Midwinter's Tale (1996)
* Hamlet (1996)
* Love's Labours Lost (2000)
* It Was An Accident (2000)
* Possession (2002)
* Harry Potter ja salaisuuksien kammio (2002)
* Sahara (2005)
* Harry Potter ja liekehtivä pikari (2005)
* Harry Potter ja Feeniksin kilta (2007)
* Harry Potter ja puoliverinen prinssi (2009)
* Harry Potter ja kuoleman varjelukset (2010/2011)

## Lähteet
Samir Jouili

**Samir Jouili** on tunisialainen jalkapallovalmentaja. Hän on valmentanut hetkellisesti US Monastiria ja EGS Gafsaa. 26. tammikuuta 2011 hänet palkattiin loppukaudeksi ES Hammam Soussen päävalmentajaksi. Vuodesta 2013 lähtien hän on toiminut AS Djerban valmentajana.

## Lähteet
Kivistön rautatieasema

**Kivistön rautatieasema** (, ratakm 18+300) on rautatieliikennepaikka Vantaan Kivistössä. Asema on Vehkalan ja Aviapoliksen asemien välissä Kehäradan rataosalla. Aseman rakentaminen saatiin valmiiksi 28. tammikuuta 2015, ja liikennöinti Kehäradalla alkoi 1. heinäkuuta. Lentoasemalle liikennöidään raiteelta 1 ja Helsinkiin raiteelta 2.

Aseman kupeeseen avautui syksyllä 2023 kauppakeskus Kivis. Kauppakeskuksen yhteydessä toimii terveysasema, asukaspalvelut, kirjasto ja nuorisotila. Kauppakeskuksen yhteyteen rakennettu uusi bussiterminaali yhdenmukaistaa linja-autojen saapumista ja lähtemistä rautatieaseman ympäristössä.

## Lähteet
* 

### Viitteet

## Aiheesta muualla
Strengin senaatti

**Strengin senaatti** oli Suomen senaatti vuonna 1905. Senaatin talousosaston varapuheenjohtaja Constantin Linderin saatua nimityksen ministerivaltiosihteeriksi Pietariin, hänen seuraajakseen tuli Turun hovioikeuden presidentti Emil Streng. Muut senaattorit pääsääntöisesti jatkoivat viroissaan. Senaatti jatkoikin samaa myöntyvyyslinjaa kuin edeltäjänsä, kunnes joutui kokonaisuudessaan eroamaan suurlakon jälkeen.

## Kokoonpano

## Lähteet
* Jorma Selovuori ja Tuomas Parkkari (toim.): Hallintohistorian tilastoja 2. Valtion painatuskeskus, Helsinki 1995.
Harmaasapelikolibri

**Harmaasapelikolibri** (*Campylopterus largipennis*) on eteläamerikkalainen kiitäjälintu. Sen esiintymisalue käsittää Andien itäpuolen Kolumbiassa, Venezuelassa, Guyanassa, Surinamessa, Ranskan Guyanassa, Ecuadorissa, Perussa, Boliviassa ja osassa Brasiliaa . Lajista tunnetaan neljä alalajia. Pieter Boddaert kuvaili lajin holotyypin Cayennesta vuonna 1783.

## Lähteet
Ruskosapelikolibri

**Ruskosapelikolibri** (*Campylopterus rufus*) on keskiamerikkalainen kiitäjälintu. Sen esiintymisalue käsittää Meksikon Oaxacan ja Chiapasin sekä Guatemalan ja El Salvadorin Tyynenmeren puoleiset rannikkoalueet. René Primevère Lesson kuvaili lajin holotyypin Guatemalasta vuonna 1840.

## Lähteet
HMS Patriot

**HMS Patriot** oli Britannian kuninkaallisen laivaston vuonna 1916 palvelukseenotettu Thornycroftin M -luokan hävittäjä ensimmäisessä maailmansodassa ja maailmansotien välillä.

## Valmistus

Alus tilattiin helmikuussa 1915 neljännessä hätäohjelmassa John I. Thornycroft and Companyltä, missä köli laskettiin toukokuussa 1915. Alus laskettiin vesille 20. huhtikuuta 1916 ja valmistui pari kuukautta myöhemmin kesäkuussa.

## Palvelus
Alus siirrettiin sodan päätyttyä reserviin, josta se siirrettiin 1920 Kanadalle.

### HMCS Patrician
Kanadan laivasto otti aluksen palvelukseen 1. marraskuuta 1920 Devonportissa, mistä se lähti kuukautta myöhemmin Kanadaan. Syyskuussa 1921 alus Alexander Graham Belliä hinaamlla kokeellista hydrofoilia *HD.4* suurella nopeudella Bras d'Or järvellä  lähellä Baddeckia. Syksyllä 1922 alus määrättiin Kanadan itärannikolle, missä se vietti seuraavat viisi vuotta kouluttaen laivaston reservin upseereita ja miehistöä.

Alus myytiin romutettavaksi 1929 Briton Ferryyn Walesiin.

## Lähteet
*
*
*
*

### Viitteet
Kuopion ylioppilasteatteri

**Kuopion ylioppilasteatteri** (KYT) on vuonna 1977 perustettu kuopiolainen harrastajateatteri, joka pyrkii edistämään nuorten aikuisikäisten teatteriharrastusta tuottamalla ennakkoluulotonta, nuorta ja kunnianhimoista teatteria Kuopion alueella. KYT myös tuottaa jäsenilleen koulutuksia teatterin eri osa-alueilta.

Ensi-iltoja teatterilla on vuosittain 2-4 kpl. Kuopion ylioppilasteatteri tekee myös tilauskeikkoja erilaisiin tilaisuuksiin.

Kuopion ylioppilasteatteri on Ylioppilasteatteriliitto SYTY ry:n jäsenteatteri.

Kuopion ylioppilasteatteri järjesti 1.-3.4.2011 Kuopiossa Lyhytteatterifestivaali Nuamat, jossa esiintyi KYTin lisäksi useita esittävän taiteen ammattilaisia ja harrastajia Kuopion alueelta.

## Tila
KYTin näyttämönä toimii nykyään Työnkulman (Ruplan) 3. kerroksen pieni sali (Maaherrankatu 25), jossa teatteri on ollut vuosina 1998–2006 ja vuodesta 2008.
Ennen Työnkulmalle menoa KYT on toiminut mm. Yhteisnäyttämö Takapihalla Niiralassa ja Sotkulla.

## Lähteet

## Aiheesta muualla

*Kuopion ylioppilasteatterin sivut
Kanelisapelikolibri

**Kanelisapelikolibri** (*Campylopterus hyperythrus*) on eteläamerikkalainen sapelisiipikolibrien sukuun kuuluva kiitäjälintu. Sen esiintymisalue käsittää vaikeakulkuiset pöytävuoret Venezuelan kaakkoisosassa ja läheiset alueet Guyanassa ja Brasiliassa. Jean Cabanis kuvaili lajin holotyypin Monte Roraimalta vuonna 1848.

## Lähteet
DJ Svengali

**DJ Svengali** (oikealta nimeltään **Hermanni Peltola**) on suomalainen reggae- ja dancehallmusiikkiin keskittynyt musiikkituottaja. DJ Svengali on tuottanut reggaeartisti Nopsajalan kanssa tämän kolme albumia *[[Tontilla taas]]* (2006), *[[5 sormee]]* (2009) ja *[[Kuningas soundi]]* (2010) sekä mixtapen *[[Villi inkkari]]* (2008). DJ Svengali soitti myös rumpuja Pohjannaula-yhtyeessä.

## Diskografia
### Pohjannaula
;Albumit
* Päreinä (2002)
* Tätä kaikki kaipaa (2005)

;Singlet
* Kuljettu matka (2002)
* Ei ole tapana (promo, 2005)
* Lumottu yö / Pinnan alla (promo, 2005)

### Vierailijana

## Lähteet

## Aiheesta muualla
* 
* Pohjannaula-yhtyeen sivusto
Kivisoja

**Kivisoja** on kylä Somerolla. Kylän väkiluku vuonna 2011 oli 98, mikä teki siitä Someron 47 varsinaisesta kylästä väkiluvultaan kahdenneksikymmenenneksiviidenneksi suurimman. Kivisojan naapurikyliä ovat Ihamäki ja Ylenjoki lännessä, Pajula pohjoisessa ja Hirsjärvi ja Palikainen idässä.

Kylä sijaitsee Hirsjärven pohjoispuolella ja ulottuu takamailtaan  Virkaanjoen ja Pajulanjoen varsille. Suhteessa naapurikyliin Kivisoja kuuluu Hirsjärven postinumeroalueeseen ja oli aiemmin osa Hirsjärven koulupiiriä.

Historiallisesti Kivisoja on samaa isonjaon jakokuntaa viereisten Hirsjärven ja Ylenjoen kanssa, joiden alueisiin kylän maat lomittuvat. Kivisojan vanhoja kantataloja ovat olleet Yli- ja Ali-Yrkkö ja Leivo, joista Ali- ja Yli-Yrkkö ovat vielä olemassa kylän vanhalla tontilla Hirsjärven pohjoispuolella. Isossajaossa perustettuja uudistaloja ovat Mäkilahti ja Otuskallio Pajulanjoen läheisyydessä. Taloista Yli- ja Ali-Yrkkö ovat rakennuskokonaisuuksina maisemallisesti ja paikallishistoriallisesti merkittäviä.

## Lähteet
Violettisapelikolibri

**Violettisapelikolibri** (*Campylopterus hemileucurus*) on keskiamerikkalainen kiitäjälintu. Sen esiintymisalue ulottuu Meksikon eteläosista Keski-Amerikkaan Panaman länsiosiin. Lajista tunnetaan kaksi alalajia. Ferdinand Deppe kuvaili lajin holotyypin Meksikosta vuonna 1830. Auktoriksi mainitaan myös Ferdinandin veli Wilhelm Deppe.

## Lähteet
Ylenjoki (Somero)

**Ylenjoki** on kylä Somerolla. Sen naapurikyliä ovat Kultela ja Ihamäki lännessä ja Kivisoja ja Hirsjärvi idässä. Kylän vanha tontti on sijainnut Virkaanjoen varressa Kultelan kylätonttia vastapäätä, Ylenjoen sillan päässä.

Historialtaan kylä on Hirsjärven ja Kivisojan kanssa samaan isonjaon jakokuntaan kuulunut yksinäistalo, joka vuonna 1692 perustettiin uudistaloksi Hirsjärven kylän takamailla sijainneesta torpasta ja halottiin vuonna 1773 kahtia, jolloin osataloiksi muodostuivat Suulinki ja Ylenjoki eli Pitäjänpää. Taloista Pitäjänpää on vielä kylän vanhalla tontilla, Suulinki hieman sivummalla.

Vuonna 1956 suoritetussa maanmittaustoimituksessa suuri osa kylän historiallisesta alueesta, mukaan lukien Suulingin talo, tuli kuulumaan Kivisojan kylään. Seurauksena tästä Ylenjoen maarekisterikylään luettu alue pieneni, ja kylän väkiluku vuonna 2011 oli tämän takia vain neljä, mikä teki Ylenjoesta asukasluvultaan Someron 47 varsinaisesta kylästä pienimmän. Vuonna 2010 Ylenjoen väkiluku oli kolme asukasta.

## Lähteet
Linderin senaatti

**Linderin senaatti** oli Suomen senaatti vuosina 1900–1905. Suuri osa Tudeerin senaattia erosi syksyllä 1900 protestina Helmikuun manifestia seuranneille Pietarista annetuille asetuksille, erityisesti kielimanifestille. Uudeksi Senaatin talousosaston varapuheenjohtajaksi nimitettiin ylihovijahtimestari Constantin Linder. Hän jatkoi suurimman osan ensimmäistä sortokautta. Myöntyväisyys, eli keisarin antaman uuden lainsäädännön hyväksyminen, oli tämän senaatin linjana. Eronneiden, erotettujen tai kuolleiden ruotsinkielisten senaattorien tilalle nimitettiin suomettarelaisia, minkä seurauksena senaatti alkoi vähin erin suomalaistua. Keskeinen saavutus oli vuoden 1902 kieliasetus, joka vuosien kamppailun jälkeen viimein teki suomesta muodollisesti tasavertaisen virallisen kielen ruotsin rinnalle. Arvostelun kohteeksi joutunut Linder siirtyi vuoden 1905 alussa ministerivaltiosihteeriksi Pietariin.

Sotilastoimituskunta lakkautettiin 2.7.1903 tehdyllä päätöksellä lokakuun alusta lukien. 

## Kokoonpano

## Lähteet

* Jorma Selovuori ja Tuomas Parkkari (toim.): Hallintohistorian tilastoja 2. Valtion painatuskeskus, Helsinki 1995.